ඉතාලියේ ඇල්ටමීරා නගරය ආසන්නයේ මුර්ජියා ප්‍රදේශයේ ලැමලු‍න්ගා ගුහාව පරීක්ෂා කිරීමේ දී 1993 වර්ෂයේ දී සොයාගත් හිස්කබල හා අස්ථි සමූහය වර්තමානය වනවිට ලෝක ප්‍රසිද්ධියට පත්ව ඇත. නූතන මිනිසා පරිණාමය වීමට පෙර මිහිමත සිටි හෝමෝ නියැන්ඩතාල් නමැති මානවයාට අයිති මෙම අස්ථි සමූහය මනාව ආරක්ෂා වී ඇත. නමුත් සාමාන්‍යයෙන් මෙවැනි නිදර්ශක ඉවත්කර විද්‍යාගාර පරීක්ෂණ සිදුකර පසුව කෞතුකාගාරවල තැන්පත් කිරීම සිදුවුව ද මෙම අස්ථි කිසිසේත්ම එම ස්ථානයෙන් ඉවත්කිරීමට හැකියාවක් නැත. පර්යේෂකයන් පවසන්නේ එය පර්වතය තුළට කා වැදී ඇති බවයි. වසර ලක්ෂ ගණනක් පුරා ගුහාවේ ඉහළින් ඇදවැටුණු කැල්සියම් අයන අස්ථි සැකිල්ල වටා බිඳිති වශයෙන් එකතුවී එය ගුහා බිත්තිවලට ඉතා ශක්තිමත් ලෙස සවිකර තිබේ. ඇටසැකිල්ල මත මේ කැල්සියම් අපූරු රටාවක් ද සකසා තිබේ. දැන් මෙය පූර්ණ ෆොසිලයක් බවට පත්ව ඇත.
හිස්කබල හා අස්ථි සමූහය හමු වූයේ කුමක් පරික්ෂා කිරීමේදීද ?
ලැමලු‍න්ගා ගුහාව පරීක්ෂා කිරීමේ දී